Innotescat omnibus fidelibus futuris et presentibus quod Hugo de Liemont, laudante sorore sua Agnete et marito ejus Hugone Becchu de la Graveria, laudante etiam Hugone de Milmanda, avunculo suo, et Hilione de Liemont, patruo suo, dedit Deo et sancte Marie de Firmitate et monachis ejusdem loci quicquid juris habebat in decima de Exartbertrado. Hujus rei testes: Johannes de Siana, Johannes Michaldus, Robertus Vuillelmus.